Výzva na predloženie cenovej ponuky

v rámci postupu verejného obstarávania podľa § 117- zadávanie zákaziek s nízkymi hodnotami  zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. Identifikácia verejného obstarávateľa:
Názov organizácie:   Domov sociálnych služieb pre deti a dospelých v Rohove
	    Sídlo organizácie:      906 04 Rohov 27
           Zastúpený:                  PhDr. Monika Knezovičová, PhD.- riaditeľka DSS Rohov
		IČO:	                       00655546
            DIČ:                           2021043959
            Bankové spojenie:     Štátna pokladnica
           Číslo účtu: 	            7000492641/8180
  IBAN:                         SK41 8180 0000 0070 0049 2641
  Tel. č.:                         034/6908922	
  E-mail:                        dss.rohov@zupa-tt.sk
				
1. Predmet obstarávania: „Dažďová kanalizácia a vsakovací objekt“
Spoločný slovník obstarávania (CPV):  
45000000-7   Stavebné práce 

1. Opis predmetu obstarávania:
Predmetom zákazky je uskutočnenie stavebných prác – výstavba dažďovej kanalizácie a vsakovacieho objektu na nádvorí kaštieľa v Domove sociálnych služieb pre deti a dospelých v Rohove.
Stavebné práce budú realizované v súlade a v rozsahu projektovej dokumentácie stavby vypracovanej spoločnosťou ATELIÉR BUDO s.r.o., Trnovec 33, 908 51 Trnovec, zodpovedný projektant Ing. Marián Budovič, opisu predmetu zákazky, výkazu výmer a za dodržania podmienok uvedených v rozhodnutí Krajského pamiatkového úradu Trnava č. KPUTT-2021/7003-5/23929/ZEL,JAK,GRZ zo dňa 29.03.2021. 
V súčasnosti sú dažďové vody z časti spevnených plôch a striech zaústené do kanalizácie, ktorá ústi do žumpy. Nakoľko je v pláne jestvujúcu žumpu nahradiť čistiarňou odpadových vôd je potrebné oddeliť dažďové vody od splaškových vôd. 
Po vybudovaní navrhovanej dažďovej kanalizácie a vsakovacieho objektu bude pôvodná kanalizácia slúžiť len ako splašková kanalizácia.
Jestvujúce dažďové vpusty resp. mreže dažďových vpustov budú vymenené za kanalizačné poklopy. Do jestvujúcej spevnenej plochy sa osadí líniový betónový žľab, do ktorého bude časť jestvujúcej spevnenej plochy vyspádovaná. Líniový žľab bude zaústený do navrhovanej dažďovej kanalizácie, na trase ktorej bude osadená revízna šachta. Dažďová kanalizácia bude zaústené do filtračno sedimentačnej šachty. Po mechanickom prečistení dažďovej vody vo filtračnej šachte bude dažďová voda prechádzať do akumulačnej nádrže, z ktorej bude možné pomocou čerpadla s príslušenstvom využívať naakumulovanú dažďovú vodu na závlahu priľahlých zelených plôch a stromov počas vegetačného obdobia. Z navrhovanej akumulačnej nádrže bude zhotovený prepad do navrhovaného vskovacieho objektu, pozostávajúceho zo vsakovacích blokov. Jednotlivé vsakovacie bloky budú poskladané do vsakovacej galérie a celý objekt bude z vonkajšej strany opatrený geotextíliou. V armatúrnej šachte budú inštalované potrubné rozvody, riadiaca jednotka čerpadla, tlaková nádoba s poistným ventilom, ventil s výpustom na sezónne vypustenie systému a vývod dažďovej vody na terén bude ukončený guľovým ventilom s pripojením na záhradnú hadicu. Elektrický prívod pre čerpadlo je navrhnutý z jestvujúceho elektrického rozvádzača, ktorý je osadený v hlavnej budove.
Odvodňovací žľab z betónových prefabrikátov pri jestvujúcej administratívnej budove bude zabezpečovať bezpečné odvedenie vôd od jestvujúcej administratívnej budovy a historického múru oplotenia dvora, aby nedochádzalo k podmáčaniu týchto objektov.

Špecifikácia predmetu obstarávania, t.j. rozsah dodávok a stavebných prác je uvedená v priloženom výkaze výmer, ktorý tvorí prílohu tejto výzvy.
 
Uchádzačom sa odporúča pred vypracovaním ponuky vykonať fyzickú obhliadku miesta. V rámci obhliadky miesta môžu nahliadnuť aj do projektovej dokumentácie. Výdavky spojené  s obhliadkou  miesta uskutočnenia stavebných prác idú na ťarchu záujemcu.
Obhliadku miesta je potrebné dopredu telefonicky dohodnúť s riaditeľkou DSS Rohov počas pracovnej doby medzi 8-14 hod. Záujemca o obhliadku sa musí preukázať negatívnym Ag testom, alebo PCR testom, nie starším ako 7 dní. Vstup do areálu DSS Rohov bude umožnený len za striktného dodržania všetkých epidemiologických nariadení.

1. Miesto a termín realizácie zákazky:
Miesto: Domov sociálnych služieb pre deti a dospelých v Rohove, 906 04 Rohov 27
            Termín realizácie stavebnej práce: do 90 dní odo dňa nadobudnutia účinnosti zmluvy   o dielo 

1. Typ zmluvy: Zmluva o dielo

1. Komplexnosť dodávky: Uchádzač predloží ponuku na celý predmet zákazky.

1. Predpokladaná hodnota zákazky: 32 330,67 € bez DPH   

1. Miesto a lehota na predkladanie ponúk:
Do 24.6.2021 do 8,00 hod. doručiť  na adresu DSS Rohov, 906 04 Rohov 27  v zalepenej obálke označenej  identifikáciou uchádzača a s heslom: „Dažďová kanalizácia a vsakovací objekt“ DSS Rohov – súťaž - „NEOTVÁRAŤ“. 
Ponuka predložená po uplynutí lehoty na predloženie ponuky nebude prijatá a bude vrátená na adresu uchádzača naspäť neotvorená

1. Otváranie obálok s ponukami:
Dňa 24.6.2021 o 10,00 hod. na adrese Trnavský samosprávny kraj, Starohájska č. 10, 917 01 Trnava v kanc. 208, II NP.

1. Podmienky financovania predmetu obstarávania:
Predmet obstarávania bude financovaný z prostriedkov rozpočtu zriaďovateľa TTSK, verejný obstarávateľ neposkytuje žiadne zálohové platby, splatnosť faktúr do 30 dní od doručenia faktúry objednávateľovi.



1. Pokyny na zostavenie a obsah ponuky:
1. Návrh na plnenie kritéria v zmysle Prílohy č. 1 tejto výzvy
       Ak uchádzač nie je platcom DPH na túto skutočnosť upozorní vo svojej ponuke.

1.  Uchádzač musí  spĺňať podmienku účasti týkajúcu sa osobného postavenia uvedenú v § 32 ods. 1 písm. e) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) – je oprávnený uskutočňovať stavebné práce zodpovedajúce predmetu zákazky.
Verejný obstarávateľ si splnenie podmienky účasti úspešného uchádzača podľa       § 32 ods. 1 písm. e) zákona o verejnom obstarávaní overí na verejne dostupných portáloch obchodného registra alebo živnostenského registra, resp. iného relevantného registra. 

1. Doklad, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu -  predložením dokladu uchádzač spĺňa podmienku účasti týkajúcu sa osobného postavenia uvedenú v § 32 ods. 1 písm. f) zákona o VO. Uchádzač preukazuje splnenie podmienky účasti doloženým čestným vyhlásením - Príloha č. 4 tejto výzvy.

1. Návrh Zmluvy o dielo podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch – Príloha č. 2 tejto výzvy

1. Ocenený výkaz výmer v zmysle Prílohy č. 3 tejto výzvy

1. Čestné vyhlásenie o neprítomnosti konfliktu záujmov - Príloha č. 5 tejto výzvy

Uchádzač nie je oprávnený zásadným spôsobom zasahovať do obchodných podmienok, stanovených verejným obstarávateľom.
Uchádzač doplní  údaje vyznačené predtlačou vo vzore zmluvy (podľa svojho návrhu na plnenie kritéria) a k  ZoD priloží neoddeliteľnú prílohu č. 1 - ocenený výkaz výmer (resp. ponukový rozpočet).
Uchádzač predloží do svojej ponuky podpísaný návrh zmluvy v jednom vyhotovení ako súhlas s predloženými obchodnými podmienkami.
Celá ponuka, tiež doklady a dokumenty v nej predložené musia byť vyhotovené v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady  a dokumenty vyhotovené v českom jazyku.

Ponuka musí byť podpísaná štatutárnym orgánom uchádzača alebo osobou oprávnenou konať za uchádzača.

1. Lehota viazanosti ponuky: 08/2021

1. Kritéria na hodnotenie ponúk:  najnižšia cena za celý predmet obstarávania v EUR s DPH. Ak uchádzač nie je platcom DPH, uvedie to v ponuke.


1. Ďalšie informácie:
1. S úspešným uchádzačom bude uzatvorená zmluva o dielo.
1. Ak úspešný uchádzač z akéhokoľvek dôvodu nebude súhlasiť s uzatvorením zmluvy, verejný obstarávateľ môže uzatvoriť zmluvu s ďalším uchádzačom v poradí.
1. Verejný obstarávateľ si vyhradzuje právo zrušiť použitý postup zadávania zákazky aj vtedy, ak sa zmenili okolnosti, za ktorých sa vyhlásilo verejné obstarávanie.
1. Verejný obstarávateľ si vyhradzuje právo neprijať ani jednu z predložených súťažných ponúk, ak budú neregulárne alebo inak neprijateľné, alebo presiahnu finančné možnosti verejného obstarávateľa.
1. Pre všetky prípadné požiadavky uvedené v tejto výzve – súťažných podkladoch, ktoré sa viažu na konkrétneho výrobcu, výrobný postup, značku, patent, krajinu platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byť predložené tieto alebo ekvivalentné.
1. Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.
1. Proti rozhodnutiu verejného obstarávateľa o výbere najvhodnejšieho uchádzača pri postupe zadávania zákazky s nízkou hodnotou nie je možné podať žiadosť o nápravu v zmysle zákona o verejnom obstarávaní.


Prílohy:   1) Návrh uchádzača na plnenie kritéria - cenová ponuka 
                2) Návrh Zmluvy o dielo
                3) Výkaz výmer 
                4) Zákaz  na účasti vo verejnom obstarávaní – čestné vyhlásenie uchádzača 
                5) Čestné vyhlásenie o neprítomnosti konfliktu záujmov 
                6) projektová dokumentácia
                7) Rozhodnutie KPÚ TT-2021/7003-5/23929/ZEL,JAK,GRZ z 29.3.2021

                
		           
	V  Rohove, dňa  14.6. 2021 
                                                                              
              


       
                                                                              
PhDr. Monika Knezovičová, PhD.                                                              
  štatutárny zástupca organizácie		 	                                              

